**Põlva linn, Lao tn 21 asuva seadmehoone osa ja sinna juurde kuuluva sidemasti koha üürile andmiseks korraldatava kirjaliku enampakkumise tingimused ja läbiviimise kord**

Kaitseliidu seaduse § 19 lg 2 p 7 ja § 77 lg 2 ja 4 ning Kaitseliidu keskjuhatuse 07.06.2018 otsuse nr K-0.1-1/18/14514PR alusel kuulutab Kaitseliidu Põlva malev välja **Lao tn 21, Põlva linn asuva seadmehoone osa ja sinna juurde kuuluva sidemasti koha üürile andmise** avaliku kirjaliku enampakkumise.

Kaitseliidu Põlva malev annab üürile juriidilisele isikule Põlva linnas Lao tn 21 kinnistul asuvas seadmehoones paikneva pinna suurusega **vähemalt 5 m²** mobiilside tugijaamade paigaldamiseks ning samal kinnistul paikneva raadioside masti pinna (mastkoha) mobiilside tugijaama antennide ning antennikaablite paigaldamiseks.

Kinnistu aadress: Lao tn 21, Põlva linn, Põlva vald, Põlva maakond

Kinnistu nr 2446838, katastri tunnus 62001:006:0045, sihtotstarve riigikaitsemaa 100%.

Seadmehoone kogupindala 134,4 m2.

Vara antakse üürilepingu alusel kasutamiseks **tähtajaga 5 aastat** (alates lepingu sõlmimise kuupäevast).

Lepinguga lepitakse kokku tugijaamade jm seadmete paiknemine seadmehoones (lepingu lisa 2 – ruumide plaan).

Üürisummale lisandub tasu tarbitud elektrienergia eest. Elektrienergia eest tasumine toimub üürniku poolt paigaldatud elektriarvesti kulunäidu ja elektrienergiat müüva ettevõtte kehtestatud hinnatariifiga kooskõlas, üürileandja poolt esitatud arve alusel.

Enampakkumises osalejal (pakkumuse esitajal) ei tohi olla maksuvõlgnevusi.

Varaga on võimalik tutvuda selle asukohas, milleks tuleb eelnevalt kokku leppida enampakkumise korraldaja esindajaga.

Maksimaalse üürileantava pinna suuruse osas saab täpsustavat infot enampakkumise korraldaja esindajalt.

Enampakkumise korraldaja esindaja:

Põlva maleva tagalajuhataja Riho Nool

Kontaktandmed: Tel: 5340 3490

E-post: riho.nool.@kaitseliit.ee

1. Vara on Kaitseliidu omand, vara ei ole arestitud, selle suhtes ei ole vaidlusi.

Seadmehoone kahe ruumi ja masti (viis antennikohta ning nende antennidega seotud kaablid ja kaabliredelid) osas on seatud tähtajatu isikliku kasutusõigus Eesti Vabariigi kasuks, (vastavalt lisatud plaanile).

Kinnistule (Lao tn 21) on seatud reaalservituut (tähtajatu teeservituut) kinnistu nr 2446738 igakordse omaniku kasuks (vastavalt lisatud plaanile). Sõidukeid ei tohi antud teelõigul parkida.

2. Vara antakse kasutusele kirjaliku enampakkumise teel vastavalt käesolevale üürile andmise kirjaliku enampakkumise tingimustele ja läbiviimise korrale.

**3. Enampakkumise alghind ehk ühe kuu üür on 20 EUR ühe ruutmeetri kohta (üürile ei lisandu käibemaksu). Üür sisaldab antennikoha maksumust.**

4. Enampakkumisel osalevad isikud on kohustatud tasuma lepingu sõlmimise tagatiseks 100 EUR Kaitseliidu arveldusarvele nr EE461010022002422007 viitenumber 62020100012 SEB pank hiljemalt **25.06.2018 a kell 17.00**. Selgitusse märkida „Enampakkumise tagatis, Põlva Lao tn 21“. Tagatisraha võetakse arvesse üürihinna osalise tasumisena.

5. Kirjalik enampakkumine/pakkumuste avamine toimub Kaitseliidu Põlva maleva staabis, mis paikneb Võru tn 3, Põlva linn, **26.06.2018 a algusega kell 11.00**

6. Enampakkumisel osaleja esitab enampakkumise korraldajale kinnise ümbriku, millele on märgitud järgmised andmeid:

Kaitseliit

Põlva malev

Võru tn 3

Põlva linn 63308

Kirjalik enampakkumine “ Põlva, Lao tn 21“

Juriidilise isiku nimi, juriidilise isiku registrikood, aadress, kontaktandmed

“PAKKUMUS”

“Mitte avada enne 26.06.2018 a kell 11.00”

7. Pakkumus tuleb esitada aadressil Võru tn 3, Põlva linn asuvasse Kaitseliidu Põlva maleva valvelauda tööpäevadel E-N 8:00 – 16:45, R 8:00 -14:00. Pakkumus tuleb esitada hiljemalt **26.06.2018 a kell 10.45**.

Posti teel saadetud ümbrik peab olema Põlva maleva staapi saabunud enne avamise kellaaega. Postiaadress on Võru tn 3, Põlva linn 63308.

**8. Pakkumuse ümbrikus peavad sisalduma järgmised dokumendid:**

8.1 pakkuja (juriidilise isiku) nimi, registrikood, aadress, kontaktandmed;

8.2 avaldus enampakkumisel osalemiseks enampakkumisel kehtinud tingimustel;

8.3 tõend tagatisraha tasumise kohta;

8.4 sõnade ja numbritega kirjutatud konkreetne arvuline pakkumissumma (ühe kuu üür – eurot ruutmeetri kohta);

8.5 sõnade ja numbritega kirjutatud soovitud üürile võetava pinna suurus (vähemalt 5 m²);

8.6 pakkumise tegemise kuupäev, pakkumise esitaja allkiri, juriidilise isiku esindaja puhul volikiri.

9. 15 minutit pärast pakkumiste esitamise tähtaja möödumist avab Kaitseliidu Põlva maleva pealiku nimetatud komisjon enampakkumisele esitatud ümbrikud. Kõik tähtajaks laekunud pakkumised allkirjastatakse enampakkumise läbiviimise eest vastutava isiku poolt ja kantakse enampakkumise protokolli. Pakkumiste avamine on avalik ja selle juures võivad viibida kõik pakkumiste esitajad.

10. Kui enampakkumisele ei esitatud ühtegi pakkumist või kui ühtki pakkumist enampakkumisele ei lubata, loeb komisjon enampakkumise nurjunuks.

11. Pakkumised, mis ei ole tähtajaks laekunud või ei vasta käesolevas korras nimetatud nõuetele, enampakkumises ei osale. Tähtaegselt esitatud, kuid nõuetele mittevastava pakkumise kohta tehakse enampakkumise protokolli märge selle mitteosalemise põhjuse kohta.

12. Enampakkumise võitjaks on enampakkumisel osaleja, kes tegi suuruselt kõige kõrgema pakkumise (eurot/m2 kohta) ning vastab kõigile käesolevas korras toodud tingimustele. Kui 2 või enam enampakkumises osalejat on teinud võrdse kõrgema pakkumise, korraldatakse nende vahel 10 päeva jooksul täiendav enampakkumise voor. Täiendav voor viiakse läbi kirjalikult sama komisjoni poolt, kui korraldaja vastavalt ei otsusta korraldada suulist enampakkumist või muuta komisjoni koosseisu. Täiendava vooru alghinnaks on esimeses voorus pakutud kõrgeim pakkumine.

13. Kirjaliku enampakkumise võitja ja paremuselt teise pakkuja nime ning nende pakkumised teeb korraldaja kõigile pakkumiste esitajatele kirjalikult teatavaks viie päeva jooksul pärast enampakkumise toimumist.

14. Kolme päeva jooksul pärast enampakkumise tulemuste teatavakstegemist on enampakkumisel osalejatel ning teistel asjaosalistel õigus esitada enampakkumise korraldajale proteste enampakkumise läbiviimise kohta. Korraldaja teeb kolme päeva jooksul otsuse protesti rahuldamise või rahuldamata jätmise kohta. Protestid tuleb esitada Kaitseliidu Põlva maleva staapi.

15. Kaitseliidu Põlva malev kinnitab 20 tööpäeva jooksul alates enampakkumise toimumisest enampakkumise tulemused, jätab need kinnitamata või tunnistab enampakkumise nurjunuks.

16. Enampakkumise tulemused jäetakse Kaitseliidu Põlva maleva poolt kinnitamata, kui:

16.1 enampakkumise läbiviimisel rikuti oluliselt enampakkumise protseduuri;

16.2 selgub, et kirjaliku enampakkumise võitjal ei olnud õigust enampakkumisest osa võtta;

16.3 enampakkumisel osalejana ei registreerunud ühtegi isikut või ei esitatud nõuetele vastavat pakkumist;

16.4 enampakkumisel ilmnes osalejate kokkulepe või kooskõlastatud tegevus, mis mõjutas või võis oluliselt mõjutada enampakkumise tulemust;

16.5 enampakkumisel rikuti õigusaktidega sätestatud korda enampakkumise tulemust mõjutanud ulatuses;

16.6 vähemalt ühel osalejal ei olnud õigust enampakkumisest osa võtta ja nimetatud isiku või isikute osavõtt mõjutas oluliselt enampakkumise tulemust.

17. Enampakkumiste tulemuste kinnitaja peab enampakkumise kinnitamata jätmise põhjused formuleerima ja kirjalikult vormistama. Enampakkumise kinnitamata jätmise kohta peab ta enampakkumise protokollile tegema kirjaliku märke, lisades samas ka otsuse kuupäeva ning enampakkumise kinnitamata jätmise põhjusi fikseeriva dokumendi asukoha.

18. Enampakkumise nurjunuks tunnistamise korral:

18.1 üürilepingut ei sõlmita;

18.2 isikule, kes põhjustas enampakkumise nurjumise või tulemuste kinnitamata jätmise, tagatisraha ei tagastata.

19. Enampakkumise tulemuste mittekinnitamisel enampakkumise protseduurireeglite rikkumise või riigivaraseaduse, käesoleva korra ja teiste õigusaktide nõuete rikkumise tõttu enampakkumise korraldaja süül kohustub enampakkumise korraldaja tagastama osavõtjale tema tasutud tagatisraha täies ulatuses. Enampakkumise otsustajal on õigus süüdlastelt tekkinud kahju sisse nõuda.

20. Enampakkumise tulemuste kinnitamisel võetakse enampakkumise võitja poolt enne enampakkumise algust sissemakstud tagatisraha arvesse tasaarvestusel üüri tasumisel. Teistele enampakkumisest osavõtjatele tagastab enampakkumise korraldaja nende makstud tagatisraha täies ulatuses hiljemalt 10 tööpäeva jooksul pärast enampakkumise tulemuste kinnitamist.

20.1 Kaitseliidu Põlva malev otsustab ühe kuu jooksul avaliku enampakkumise tulemuste kinnitamata jätmisest, kas korraldada uus enampakkumine, lükata enampakkumine edasi või loobuda uuest enampakkumisest.

21. Kahe kuu jooksul pärast enampakkumise tulemuste kinnitamist sõlmitakse enampakkumise võitjaga üürileping arvestades käesolevas korras esitatud tingimusi.

22. Üürilepingus lepitakse kokku üüritasu maksmise tingimused.

23. Üürilepingut ei sõlmita, kui:

23.1 Kaitseliidu Põlva malev ei kinnita enampakkumise tulemusi;

23.2 ilmnevad seaduslikud takistused, mille tõttu lepingu sõlmimine ei ole võimalik kolme (3) kuu jooksul arvates enampakkumise tulemuste kinnitamisest.

24. Kui leping jääb sõlmimata avalikul enampakkumisel osaleja tegevuse tõttu (enampakkumine nurjus või jäeti enampakkumise tulemused kinnitamata), siis jääb enampakkumise võitja poolt tasutud tagatisraha vara omanikule, millega lõpevad poolte vastastikused õigused ja kohustused. Täiendavaid hüvitisi ei maksta ning kahjusid ei korvata.

25. Kui leping jääb sõlmimata muu põhjuse tõttu, tagastab enampakkumise korraldaja enampakkumise võitjale tagatisraha, millega lõpevad poolte vastastikused õigused ja kohustused. Täiendavaid hüvitisi ei maksta ning kahjusid ei korvata.

26. Lepingu sõlmimisest kõrvalehoidmisel võib Kaitseliit avaliku enampakkumise tulemused tühistada.

27. Kui enampakkumisel osaleb isik, kellel ei ole õigust enampakkumisel osaleda, on ta kohustatud hüvitama kõik enampakkumise tulemuste kinnitamatajätmisega enampakkumise korraldajale või Kaitseliidule tekkivad kulutused ja kahjud, samuti ei tagastata talle tagatisraha.

28. Kui avaliku enampakkumise võitja ei ole tähtaegselt lepingut sõlminud või lepingu täitmise tagatist esitanud, võib sõlmida lepingu paremuselt teise pakkumise teinud isikuga. Korraldaja määrab lepingu sõlmimise tähtaja, mis võib olla kuni üks kuu.

29. Avaliku enampakkumise tulemuste tühistamise korral ei tagastata enampakkumise võitja makstud tagatisraha. Tühistamise otsuse järel otsustatakse ühe kuu jooksul uue enampakkumise korraldamine, enampakkumise edasilükkamine või uuest enampakkumisest loobumine.